•k -it EUROOPAN YHTEISÖJEN KOMISSIO 
Bryssel, 21.05.1996 
KOM(%) 225 lopull 
95/0087 (COD) 
KOMISSION LAUSUNTO 
EYn perustamissopimuksen 189 b (2) (d) artiklan nojalla Euroopan parlamentin 
esittämistä muutoksista, jotka koskevat neuvoston yhteistä kantaa 
ehdotuksesta 
EUROOPAN PARLAMENTIN JA NEUVOSTON PÄÄTÖKSEKSI 
tullitoimintaa koskevan yhteisön toimintaohjelman ("Tulli 2000") hyväksymisestä 
vahvistamaa yhteistä kantaa koskevasta Euroopan parlamentin päätöksestä 
KOMISSION EHDOTUSTA MUUTTAVA 
EY:n perustamissopimuksen 189 a (2) artiklan nojalla 

Perustelut 
16 päivänä huhtikuuta 1996 Euroopan parlamentti teki neuvoston Euroopan parlamentin 
ja neuvoston päätöksen tekemiseksi tullitoimintaa koskevan yhteisön toimintaohjelman 
("Tulli 2000") hyväksymisestä vahvistamaa yhteistä kantaa koskevan päätöksen. 
Kyseisessä päätöksessä kehotetaan neuvostoa hyväksymään 24 tarkistusta ja 
muuttamaan sen johdosta yhteistä kantaansa. Komissio on hyväksynyt 
kokonaisuudessaan tai vähäisin muutoksin nimiketeksteihin seuraavat Euroopan 
parlamentin tekemät tarkistukset: 1, 2, 3, 4, 5, 7, 8, 9(2 kohta), 10, 11(1 kohta), 15, 
19, 20, 21 ja 23. Seurauksena näiden tarkistusten hyväksymisestä, sellaisina kuin ne on 
määritetty tässä lausunnossa, Euroopan parlamentin ja neuvoston päätösehdotusta on 
muutettava Euroopan yhteisön perustamissopimuksen 189 a artiklan mukaisesti. Sen 
sijaan komissio ei voi hyväksyä muita tarkistuksia, koska ne ovat joko samoja kuin 
neuvoston yhteisessä kannassaan jo hyväksymät artiklat (tarkistukset 12, 13, 16ja 24) 
tai ne ovat ristiriidassa toissijaisuusperiaatteen tai muiden Euroopan yhteisön 
perustamissopimuksessa esitettyjen periaatteiden kanssa (tarkistukset 6, 9(1 kohta), 
11(2 kohta), 14, 18, 22 ja 25). 
Euroopan yhteisön perustamissopimuksen 189 b artiklan 2 kohdan d alakohdan 
mukainen 
KOMISSION LAUSUNTO 
neuvoston Euroopan parlamentin ja neuvoston päätöksen tekemiseksi 
tullitoimintaa koskevan yhteisön toimintaohjelman ("Tulli 2000") hyväksymisestä 
vahvistamaa yhteistä kantaa koskevasta Euroopan parlamentin päätöksestä 
koskien päätösehdotuksen muuttamista Euroopan yhteisön perustamis­
sopimuksen 189 a artiklan mukaisesti 
Euroopan parlamentti otti toisessa käsittelyssä 16 päivänä huhtikuuta 1996 kantaa 
neuvoston vahvistamaan yhteiseen kantaan, joka koski ehdotusta Euroopan parlamentin 
ja neuvoston tullitoimintaa koskevan yhteisön toimintaohjelman ("Tulli 2000")! 
hyväksymistä koskevaksi päätökseksi. Kyseinen yhteinen kanta on seurausta 
ensimmäisessä käsittelyssä tarkastellusta komission 6 päivänä huhtikuuta tekemästä 
alkuperäisestä päätösehdotuksesta KOM(95) 119 lopull.2 , jota muutettiin asiakirjoilla 
KOM(95) 451 lopull.3 sekä KOM(95) 576 lopull.4 Euroopan parlamentin tekemässä 
neuvoston yhteistä kantaa koskevassa päätöksessä muutetaan kyseistä yhteistä kantaa 24 
tarkistuksella. 
1. Komission hyväksymät Euroopan parlamentin tarkistukset _ 
Komissio voi hyväksyä Euroopan parlamentin ehdottamin nimiketekstein tarkistukset 1, 
3, 5,7, 9(2 kohta), 15, 21 ja 23. 
Komissio voi myös hyväksyä tietyin toimituksellisin muutoksin tarkistukset 2, 4, 8, 10, 
11(1 kohta), 19 ja 20. 
Sen vuoksi päätösehdotus, sellaisena kuin se esitetään neuvoston yhteisessä kannassa, 
muutetaan seuraavasti: 
1.1. Otsikko (tarkistus 1) 
Korvataan sanat "tullitoimintaa koskevan yhteisön toimintaohjelmanH sanoilla "yhteisön 
tullitoimintaa koskevan toimintaohjelman". 
Neuvoston 22 päivänä joulukuuta 1995 vahvistama yhteinen kanta (EY) N:o 2/96 - EYVL C 
37/11, 9.2.1996 
KOM (95) 119 lopull., 6.4.1995 - EYVL C 346, 23.12.1995 
KOM (95) 451 lopull., 5.10.1995 -EYVL C 327, 7.12.1995 
KOM (95) 576 lopull., 20.11.1995 -EYVL C, 27.1.1996 
1.2. Johdanto-osan 1 kappale (tarkistus 2) 
Lisätään ilmaisujen "yhteisön laajentuminen uusilla jäsenvaltioilla" ja "sekä kaupan 
nopea kehittyminen yhteisön ja muun maailman välillä" väliin sanat "yhteisön 
passitusmenettelyn suunniteltu laajentaminen koskemaan Puolaa, T ekin tasavaltaa, 
Unkaria ja Slovakiaa". 
1.3. Johdanto-osan 1 a kappale, uusi (tarkistus 3) 
vaikka sisämarkkinoiden toteuttaminen poisti tavaroiden tarkastukset kaikilta unionin 
sisärajoilta, jäsenvaltioiden kansallisten markkinoiden ja sisämarkkinoiden välillä on 
yhä huomattavia eroavaisuuksia; näin ollen on pidettävä ensisijaisena Euroopan 
sisämarkkinoiden kehittymistä tämän vuosikymmenen loppuun mennessä 
kotimarkkinoiksi, joilla on avoimet sisärajat ja yhteinen ulkoraja, 
1.4. Johdanto-osan 1 b kappale, uusi (tarkistus 4) 
ulkorajojen yhteisen suojan vahvistaminen edistää tällaisia eurooppalaisia 
kotimarkkinoita, joilla Euroopan yhteisön perustamissopimuksen määräysten 
sisältämien periaatteiden täytäntöönpano on täysin varmistettu; tämä tavoite on 
saavutettava mahdollisimman pian, 
1.5. Johdanto-osan 4 kappale (tarkistus 5) 
Täydennetään johdanto-osan kappale seuraavasti: 
; suoritettavien tarkistusten tason määrittämisen perusteista on kuitenkin sovittava 
yhteisön tasolla, 
1.6. Johdanto-osan 13 kappale (tarkistus 7) 
Täydennetään johdanto-osan kappale seuraavasti: 
; tullilaitoksessa työskentelevien jäsenvaltioiden virkamiesten olisi pidettävä 
virkapuvuissaan näkyvästi esillä yhteisön kahdentoista tähden tunnusta, 
1.7. 1 artiklan 4 a kohta, uusi (tarkistus 8) 
Tässä päätöksessä tarkoitetaan tullihallinnolla hallintoviranomaisia, joilla on 
pääasiallinen toimivalta soveltaa tullisäännöksiä, 
1.8. 1 a artikla, uusi (tarkistus 9) 
Jäsenvaltioiden on varmistettava, että yhteisön tullivirkamiehet pitävät näkyvästi esillä 
kahdentoista tähden tunnusta, joka kertoo Euroopan unionin kansalaisille sekä 
kolmansien maiden kansalaisille näiden yhteisön kannalta tärkeitä tehtäviä suorittavien 
virkamiesten asemasta. 
1.9. 3 artiklan 7 kohta, uusi (tarkistus 10) 
7) auttamaan tullihallintoja assosioituneissa maissa, jotka haluavat liittyä Euroopan 
unioniin. 
1.10. 4 artiklan 4 a kohta, uusi (tarkistus 11,1 kohta) 
4 a) edistävät valinta- ja riskianalyysimenettelyjen kehittämistä sekä tarvittaessa 
tullitarkastusmaksujen lähentämistä vähimmäistasolle, 
1.11. 7 artiklan 2 kohdan 6 alakohta (tarkistus 15) 
Täydennetään teksti seuraavasti: 
sanojen "kehittää yhteistyötä kolmansien maiden" jälkeen sanat "erityisesti Keski- ja 
Itä-Euroopan assosioituneiden maiden". 
1.12. 13 artiklan 5 kohta, uusi (tarkistus 19) 
5. Komissio tutkii yhdessä jäsenvaltioiden kanssa mahdollisuuksia perustaa 
yhteinen ja pysyvä eurooppalainen koulu tullialan ylempää koulutusta varten 
jäsenvaltioiden tullivirkamiesten koulutuksen täydentämiseksi. 
1.13. 13 artiklan 6 kohta, uusi (tarkistus 20) 
6. Tullivirkamiesten koulutus, sellaisena kuin siitä on määrätty Matthaeus-
ohjelmassa, on ulotettava Keski- ja Itä-Euroopan maihin, jotka haluavat liittyä 
Euroopan unioniin. 
1.14. 16 artiklan 2 kohdan toinen luetelmakohta (tarkistus 21) 
Korvataan päivämäärä "31 päivänä joulukuuta 2000" päivämäärällä "30 päivänä 
kesäkuuta 1999". 
1.15. 16 artiklan 3 kohdan ensimmäinen luetelmakohta (tarkistus 21) 
Korvataan päivämäärä "31 päivänä joulukuuta 1998" päivämäärällä "30 päivänä 
kesäkuuta 1998". 
1.16. 17 artiklan 3 kohta, uusi (tarkistus 23) 
3. Tässä yhteydessä jäsenvaltioiden on huolehdittava siitä, että 24 päivänä 
kesäkuuta 1988 tehdyn neuvoston päätöksen N:o 88/376/ETY, EURATOM 2 
artiklan 3 kohdan mukaisen perimiskustannuksiin varatun omien varojen 
osuuden käyttö mahdollisimman pitkälti vastaa tämän päätöksen tavoitteita. 
2. Euroopan parlamentin tarkistukset, joita komissio ei voi hyväksyä 
Kuten komissio Euroopan parlamentin täysistunnon kuluessa ilmoitti, se ei voi tukea 
tarkistuksia 6, 9(1 kohta), 11(2 kohta), 12, 13, 14, 16, 18, 22, 24 ja 25 jäljempänä 
mainituista syistä. 
2.1. Tarkistus 6 
Tässä tarkistuksessa määrätään sellaisen yhden eurooppalaisen tulliviranomaisen 
perustamisesta tietyn ajan kuluessa, joka rahoitettaisiin osalla niistä omista varoista, 
jotka luovutetaan takaisin jäsenvaltioille perimiskustannuksina. Tämä tarkistus ei ole 
komission ehdotuksen mukainen, koska komissio pyrkii kehittämään yhteistyötä 
kansallisten hallintojen välillä niiden tehokkuuden parantamiseksi asettamatta 
kyseenalaiseksi niiden vastuuta omien varojen kokoamisessa ja yhteisön oikeuden 
täytäntöönpanossa. 
2.2. Tarkistus 9, 1 kohta 
Tässä tarkistuksessa kehotetaan komissiota esittämään ehdotuksia, joilla 
tullivirkamiehiin sovellettavia henkilöstösääntöjä muutetaan siten, että virkamiehet 
voivat helpommin siirtyä muiden jäsenvaltioiden tullihallintojen palvelukseen. 
Komissio kannustaa jäsenvaltioita tämän ohjelman täytäntöönpanon kuluessa 
toteutettavien toimenpiteiden yhteydessä kehittämään tällaisia käytäntöjä kansallisten 
hallintojen kesken, mutta se ei voi esittää ehdotuksia jäsenvaltioiden toimivaltaan 
kuuluvalla alalla. 
2.3. Tarkistus 11, 2 kohta 
Tässä tarkistuksessa kehotetaan komissiota sovittamaan yhteen tulliviranomaisten 
tekemät tarkastukset ja sitoutumaan luomaan todellisen yhteisesti suoritettavien 
jälkitarkastusten politiikan. Komissio ei voi tässä tilanteessa hyväksyä ehdotusta, jossa 
ei oteta huomioon jäsenvaltioiden vastuuta yhteisön oikeuden ja siihen liittyvien 
tarkastusten täytäntöönpanossa. 
2.4. Tarkistus 12 
Tämä tullimaksujen kantamisen parantamista koskeva tarkistus sisältyy neuvoston 
yhteisen kannan 6 artiklaan (Maksujen kantaminen) Euroopan parlamentin 
ensimmäisessä käsittelyssä tehdyn tarkistuksen seurauksena. Sitä ei ole siis enää tarpeen 
hyväksyä. 
2.5. Tarkistus 13 
Tässä tarkistuksessa kehotetaan komissiota varmistamaan, että yhteistä 
tullilainsäädäntöä tulkitaan oikein, otetaan huomioon taloudellinen kehitys ja vältetään 
liiallisia hallinnollisia muodollisuuksia. Tämä tarkistus sisältyy pääkohdittain yhteisen 
kannan 5 artiklan 2 kohtaan. Sitä ei ole siis enää tarpeen hyväksyä. 
2.6. Tarkistus 14 
Tässä tarkistuksessa kehotetaan komissiota esittämään ennen 1 päivää tammikuuta 1996 
sitova aikataulu tullitoimipaikkojen ja yhteisön passitusmenettelyn tietokoneistamiseksi. 
Vaikka komissio on jo esittänyt jäsenvaltioiden tukeman aikataulun yhteisön 
passitusmenettelyn ja yhteisen passitusmenettelyn tietokoneistamiseksi, komission 
mielestä kyseinen ehdotus ei kuulu tämän toimintaohjelman soveltamisalaan. 
2.7. Tarkistus 16 
Tämä tarkistus, jossa pyritään asettamaan etusijalle ennen luovutusta suoritettavat 
tarkastukset, sisältyy pääkohdittain yhteisen kannan sen 8 artiklan 1 kohtaan. Sitä ei ole 
siis enää tarpeen hyväksyä. 
2.8. Tarkistus 25 
Tässä tarkistuksessa kehotetaan komissiota tekemään ehdotuksia, joilla mahdollistetaan 
vastavuoroinen suora pääsy muiden jäsenvaltioiden tietopankeissa oleviin tietoihin, ja 
ehdottamaan tietojen varastointia yhteen tietopankkiin. Komissio katsoo, että esitettyjä 
kehotuksia tarkastellaan toimintaohjelman täytäntöönpanemiseksi toteutettavien 
toimenpiteiden yhteydessä yhtenä mahdollisena yhteensopivien tietojärjestelmien 
yhteensovitettuna kehitysvaiheena, jotta hallintojen välistä yhteistyötä voitaisiin 
parantaa ja valvontaa tehostaa. 
2.9. Tarkistus 18 
Tässä tarkistuksessa kehotetaan komissiota antamaan kertomus sekä tekemään 
ehdotuksia tulliviranomaisten toimivallan yhdenmukaistamiseksi. Yhteisessä kannassa 
määrätään virkamiesten toimivallan tutkimisesta niiden tehtävien osalta, jotka heillä on 
yhteisön oikeuden täytäntöönpanossa. Tarkistuksessa ehdotetaan pidemmälle meneviä 
toimenpiteitä. Ne eivät enää kuulu toimintaohjelman soveltamisalaan, vaan koskevat 
jäsenvaltioiden vastuulla olevaa alaa. 
2.10. Tarkistus 22 
Tämä tarkistus koskee toimintaohjelman rahoitusta. Komission katsoo, että 
yhteisessä kannassa tehdään rahoituksen jakautumisen määrittäminen yhteisön ja 
jäsenvaltioiden välillä tarpeettomaksi, 
talousarvion osan B toimintamäärärahojen ja osan A hallintokulujen 
sekoittaminen keskenään ei ole mahdollista, ja 
tuotteen tullimaksujen maksaminen yhteisön talousarvioon ei ole valitun 
oikeusperustan eikä toimintaohjelman tavoitteiden mukaista. 
2.11. Tarkistus 24 
Tässä tarkistuksessa muistutetaan yhteisymmärryspöytäkirjojen (memoranda of 
understanding) tekemisen hyödyllisyydestä taloudellisten toimijoiden kanssa. Komissio 
katsoo, että tämä seikka on jo mainittu yhteisen kannan 8 artiklan 5 kohdassa. Sitä ei 
siis ole enää tarpeen hyväksyä. 
ISSN 1024-4492 
KOM(96) 225 lopullinen 
ASIAKIRJAT 
H 02 
Luettelonumero : CB-CO-96-235-FI-C 
ISBN 92-78-04412-1 
Euroopan yhteisöjen virallisten julkaisujen toimisto 
L-2985 Luxemburg